આવુ મહાપ્રસાદીભૂત એવું આ સ્થાન અગમ્ય કારણોસર કંઇક અંશે સુષુપ્ત રહેલું. ઇ.સ.2003 માં પ.પૂ. સદ્. જોગીસ્વામી ધર્મપ્રસાદજીસ્વામીના શિષ્ય શાસ્ત્રી બાલકૃષ્ણદાસજીસ્વામીએ આ સ્થાનમાં નિવાસ કર્યો અને સહજાનંદ સંસ્કારધામની સ્થાપના કરી. છેલ્લાં પંદર વર્ષોથી સહજાનંદ સંસ્કારધામ મહામંત્રપીઠ ફરેણી સંસ્થાના માધ્યમથી પૂ.સ્વામીનું સંત-પાર્ષદ મંડળ હરિભક્તોના સહકારથી અનેકવિધ ધાર્મિક, શૈક્ષણિક અને સામાજીક પ્રવૃતિઓ કરી સમાજ ઘડતરની દિશામાં યત્કિંચિત્ યોગદાન આપી રહેલ છે.